Tryti var byråd for byutvikling i Bergen fra 22. oktober 2015 til 24. juni 2019. I de siste årene hennes som byråd skal hun ha blitt utsatt for trakassering i forbindelse med bybane-utbyggingen og utvidelsen av bomringen i Bergen. Hun har mottatt trusselbrev og blitt hetset og forfulgt på gaten. I 2017 oppdaget hun det hun mener var et kulehull i stuevinduet, men dette ble da avvist av politiet som enten skapt av fugler eller barn med softgun. Tryti hevdet at årsaken til avgangen ikke hadde noe med trakasseringen å gjøre. Rune Bakervik tok over stillingen som byråd.